Blanc Bleu Walon

Li Blanc Bleu Walon u BBW (bébéwé)Ribatijhaedje cial so Wikipedia walon., oficirmint Bleu Blanc Bedje ( Bleu Blanc Belge) ou BBB (bébébé), eternåcionålmint kinoxhou dizo l' alomåcion inglesse « Belgian White and Blue », c' est ene raece di bovrins k' a stî relîte djeneticmint el Walonreye e 20inme sieke, po ndè fé li leccion des grossès biesses al tchå.

Mins les biesses di peure raece ni polnut pus veler tote seules, ca c' est tos veas cou-d'-polén u tournés. Fåt a tot côp botnirer (fé ene cezaryinne).

 Cotes 
Li cote cafloreye bleu, tipike del raece, ni pout nén esse relîte djeneticmint, ca c' est on djinne dôminé. Les djinnes peurs sont l' peur blanc (BB) et l' caflori noer (NN). Li bleu pwel vént di l' eterozigote «BN».

Ladvins, on rcwereut voltî les blanc-dos.

 Ôtès piceures del raece 
Rindmint d' botchreye : 65 a 70 åcint (les raeces ordinaires fijhèt tot bounmint 50 åcint).

Crexhance : les gayets, crexhous come tetåds, avnèt åjheymint ås 600 kilos a èn an.

 Epoirtaedje foû payis 
Li raece a stî adoptêye el Flande dispu l' mitan do vintinme sieke.

Après côp, a pårti des anêyes 1970, elle a stî espôrtêye tocosté. La k' gn aveut pont d' årtisses ou d' tecnicyins capåbes di fé les cezaryinnes, les acleveus aprindént a lzès fé zels-minmes.

Mins, po l' espôrt, on tchoezixh purade des gayets nén trop tournés. Insi, les veas croejhîs a 50 åcint passèt co åjheymint, si l' vatche a do passaedje po fé.

 Maladeyes pus corantes å BBW k' ås ôtes raeces 
 Maladeyes di nexhance 
 maladeyes di nexhance des veas BBW (so les Cmons) 
 Pita (maladeye)
 Bouxhaedje-rade do cour des veas djusse sikepyîs (maladeyes do cour al nexhance).

 Ostetrike 
Li botniraedje est cåzu otomatike si l' vatche et l' vea sont des peurs-raeces u des croejhlés.

 Ôtès maladeyes 
Les peumoneyes sont pus griyeuses ås BBW k' ås ôtes raeces, ca l' peumon est cwate côps pus ptit k' ås raeces brouxhires, eneviè l' masse di coir a-z ocsidjener.

 Dins l' lingaedje walon 
Li bleuwe cote del raece diveut esse ene rålisté, pask' elle a dné ene ratourneure e walon :
''Dji nel dinreu «nén co po ene bleuwe vatche»…
mostrant li precieusté d' on bén.

 Sourdant 

Categoreye:Walonreye
Categoreye:Raeces di vatches
Categoreye:Raeces di biesses askepieyes el Beldjike